Diari Oficial de la Generalitat Valenciana


Sumari del DOGV 7405, del 18-11-2014 (2014/10517)

Notificació de la interlocutòria dictada en el procediment de mesures provisionals coetànies número 28/2014.
------------------------------------------------------------------------------------------------------------

### Dades del document

Número de DOGV
:   7405

Data del DOGV
:   18-11-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/10206


Organisme emissor
:   Jutjat de Violencia Sobre la Dona Número 1 de Vila-real

Tipus de document
:   Anunci

Notificació de la interlocutòria dictada en el procediment de mesures provisionals coetànies número 28/2014. [2014/10330]  
Procediment: peça de mesures provisionals coetànies 000028/2014  
  
De: Hassna Mejd   
Procurador; Vicente Ninot Domingo.  
Contra: Abdelaaty Joubayr.   
Procurador: -   
  
Olga Sendra Vergaz, secretària del Jutjat de Violència sobre la Dona número 1 de Vila-real, en el present procediment de peça de mesures provisionals coetànies número 28/2014, seguit a instàncies de Hassna Mejd contra Abdelaaty Joubayr s'ha dictat una interlocutòria de mesures provisionals, la part dispositiva de la qual és, literalment, com seguix:  
  
«Dispositiva  
Dispose  
L'adopció de les mesures provisionals següents:  
1. La guarda i custòdia dels menors W., nascuda el dia 21 de desembre de 2000, Y., nascut el 13 d'octubre de 2004, i A., nascut el 25 d'agost de 2014, s'atribuïx a la mare. La pàtria potestat serà compartida.  
  
2. Quant al règim de vistes, s'establix el següent:  
El pare podrà estar en companyia dels seus fills W. i Y., sempre que li ho permeta la seua disponibilitat laboral, caps de setmana alterns des de les 10.00 hores del dissabte fins a les 20.00 hores del diumenge. Així mateix, podrà disfrutar de la seua companyia durant les vacacions escolars de la manera següent:  
- les vacacions d'estiu es dividiran en dos mitats, la primera des de l'endemà de la finalització de les classes fins al 25 de juliol, i la segona des del 26 de juliol fins al 5 de setembre. En cas de desacord, decidirà el pare en els anys parells i la mare en els imparells.  
  
- Quant a les vacacions de Nadal, els fills passaran la mitat de les vacacions escolars amb el pare i l'altra mitat amb la mare. El primer període començarà l'endemà del dia en què finalitzen les classes i finalitzarà el dia 31 de desembre al migdia; el segon període començarà el 31 de desembre al migdia i finalitzarà el dia immediatament anterior al què comencen les classes.  
- Setmana Santa: els fills passaran la mitat de les vacacions escolars amb el pare i l'altra mitat amb la mare. El primer període començarà l'endemà del dia en què finalitzen les classes i finalitzarà dimecres al migdia; el segon període començarà dimecres al migdia i finalitzarà el dia immediatament anterior a aquell en què comencen les classes. Els pares s'alternaran cada any els distints períodes. Correspondrà el primer període a la mare els anys parells i el segon els anys imparells, i així successivament.  
 L'entrega i recollida dels menors s'efectuarà en el domicili matern i, mentres romanga vigent la prohibició d'aproximació i comunicació, s'efectuarà a través de tercera persona.  
Quant al fill menor, nascut l'any 2014, si bé s'ha sol'licitat per la demandant que no s'hi establisca cap règim de visites fins que complisca un any d'edat, s'estima procedent, a fi que existisca una relació del pare amb el menor, establir un règim de visites consistent en dissabtes alterns durant dos hores, des de les 10.00 fins a les 12.00 hores, fins que complisca un any d'edat, moment a partir del qual s'hi seguirà el règim de vistes establit anteriorment.  
  
Este règim de visites s'establix sense perjuí dels acords als quals puguen arribar els progenitors en benefici dels menors.  
3. Quant a la pensió d'aliments, s'establix una pensió alimentària a càrrec del pare i a favor dels menors de 100 euros per cada un d'ells (un total de 300 euros mensuals), pagadors dins dels cinc primers dies de cada mes en el compte bancari designat per la mare. Esta quantitat s'actualitzarà anualment segons l'IPC fixat per l'INE. Els gastos extraordinaris hauran de satisfer-se per mitat.   
Notifiqueu-ho a les parts i al ministeri fiscal  
Contra la present resolució no es pot interposar cap recurs, de conformitat amb el que establix l'article 773.3 de la Llei d'Enjudiciament Civil.  
Així ho mana i firma, Macarena Mira Picó, magistrada del Jutjat de Violència sobre la Dona número 1 de Vila-real. En done fe».  
  
I atés que el demandat, Abdelaaty Joubayr, es troba en parador desconegut, s'expedix el present edicte a fi que li valga de notificació de forma deguda.  
  
Vila-real, 13 de novembre de 2014.- La secretària judicial: Olga Sendra Vergaz.